wickkiey/tamil-wikipedia-markdown huggingface dataset:
# தமிழகத்தின் நவ கைலாயங்கள்


**தமிழகத்தின் நவ கைலாயங்கள்** (*Nava Kailasam*) என்பவை தமிழ்நாட்டின் தாமிரபரணி நதிக்கரையில் அமைந்துள்ள ஒன்பது சிவாலயங்கள் உள்ள ஊரைக் குறிப்பதாகும். இவை திருநெல்வேலி மற்றும் தூத்துக்குடி மாவட்டங்களில் அமைந்துள்ளது. இந்த தலங்களைத் தரிசித்தால் செய்த பாவங்களிலிருந்து விடுபட்டு முக்தி அடையலாம் என்று கூறப்படுகிறது. இந்தத் தலங்களை மகாசிவராத்திரியன்று பக்தர்கள் தரிசனம் செய்கின்றனர்.  

இந்தத் தலங்களை தரிசனம் செய்ய மார்கழி மாதங்களில் தமிழக அரசே சிறப்பு பேருந்தினை ஏற்பாடு செய்கிறது. காலையில் திருநெல்வேலியில் இருந்து கிளம்பி நவகைலாயங்களை தரிசனம் செய்துவிட்டு இரவுக்குள் திருநெல்வேலிக்கு திரும்பும்படி ஏற்பாடு செய்யப்படுகிறது.  

## வரலாறு
அகத்திய முனிவரின் சீடர்களில் முக்கியமானவரான உரோமச முனிவர் தன் குருவான அகத்தியரின் உதவியுடன் சிவபெருமானை நேரில் தரிசித்து, அதன் மூலம் முக்தி அடைய வேண்டும் என்று விரும்பி தனது குருவிடம் அதற்கான வழிமுறைகளைக் கேட்டதாகவும். அதற்கு அகத்திய முனிவரும் தாமிரபரணி ஆற்றில் 9 தாமரை மலர்களை மிதக்க விட்டு அவை ஒவ்வொன்றாக கரை ஒதுங்கும் இடங்களில் சங்கு மூலம் நீராடி நவக்கிரகங்களின் வரிசையில் சிவபெருமானை வழிபட்டால் சிவபெருமானின் காட்சி கிடைக்கும் என்றும் அதன் மூலம் முக்தி அடையலாம் என்று சொல்லி 9 தாமரை மலர்களை தாமிரபரணி ஆற்றில் மிதக்க விட்டதாகவும் அந்த மலர்களை தொடர்ந்து சென்ற உரோமச முனிவரும் தனது குரு கூறியபடி வழிபட்டு முக்தி அடைந்தார் என்றும் அப்படி அம்மலர்கள் கரை ஒதுங்கிய இடங்கள் தான் இப்போது நவகைலாயங்கள் என்று அழைக்கப்படுவதாகவும் இத்தலங்களின் வரலாறு கூறுகின்றது.  

## நவகைலாயங்கள்
பாபநாசம், சேரன்மகாதேவி, கோடகநல்லூர், குன்னத்தூர், முறப்பநாடு, திருவைகுண்டம், தென்திருப்பேரை, ராஜபதி, சேர்ந்த பூமங்கலம் ஆகிய ஊர்களை நவகைலாயங்கள் என்று அழைக்கின்றனர். இவற்றில் முதல் மூன்று தலங்களை மேல்கைலாயங்கள் என்றும், அடுத்த மூன்று தலங்களை நடுகைலாயங்கள் என்றும், இறுதி மூன்றினை கீழ்க்கைலாயங்கள் என்றும் வகைப்படுத்துகின்றனர்.  

இந்த நவகைலாயத் தளங்களில் நவக்கிரங்களின் வழிபாடுகளும் முக்கியத்துவம் பெற்றுள்ளன. இந்தத் தலங்களில் நவக்கிரங்கள் வழிபட்டுள்ளன என்று கூறப்படுகிறது.  

| வ.எண் | ஊர் | கோயில் | வழிப்பட்ட கிரகம் | கைலாய வகை |  |
| --- | --- | --- | --- | --- | --- |
| 1 | பாபநாசம் | பாபநாசநாதர் கோயில் | சூரியன் | மேல்கைலாயம் |  |
| 2 | சேரன்மாதேவி | சேரன்மகாதேவி கைலாசநாதர் கோயில் | சந்திரன் | மேல்கைலாயம் |  |
| 3 | கோடகநல்லூர் | கோடகநல்லூர் கைலாசநாதர் கோயில் | செவ்வாய் | மேல்கைலாயம் |  |
| 4 | குன்னத்தூர் | குன்னத்தூர் கோத பரமேசுவரர் கோயில் | இராகு | நடுகைலாயம் |  |
| 5 | முறப்பநாடு | முறப்பநாடு கைலாசநாதர் கோயில் | குரு | நடுகைலாயம் |  |
| 6 | திருவைகுண்டம் | திருவைகுண்டம் கைலாசநாதர் கோயில் | சனி | நடுகைலாயம் |  |
| 7 | தென்திருப்பேரை | தென்திருப்பேரை கைலாசநாதர் கோயில் | புதன் | கீழ்கைலாயம் |  |
| 8 | ராஜபதி | இராஜபதி கைலாசநாதர் கோயில் | கேது | கீழ்கைலாயம் |  |
| 9 | சேர்ந்த பூமங்கலம் | சேர்ந்தபூமங்கலம் கைலாசநாதர் கோயில் | சுக்கிரன் | கீழ்கைலாயம் | } |
# விறலியாற்றுப்படை

**விறலியாற்றுப்படை** என்பது ஆற்றுப்படைப் பாடல்களில் ஒருவகை. இப்பாடல்களில் வழிப்படுத்திப் பாடப்படுபவர் விறலியர் ஆவர். விறலி என்பவள் ‘பாண்மகள்’ என்பதனை ஒரு பாடல் தெளிவுபடுத்துகிறது. அவர்கள்,  
- யாழ்
- ஆகுளி
- பதலை
ஆகிய இசைக் கருவிகளைப் பையில் போட்டுச் சுருக்கி எடுத்துக்கொண்டு செல்வார்கள். விறலியாற்றுப்படை என்னும் துறையைச் சேர்ந்த பாடல்கள் புறநானூற்றுத் தொகுப்பில் நான்கு உள்ளன. இந்தத் துறை புறநானூற்றில் பாடாண் திணையில் வருகிறது.  

புறநானூறு, பதிற்றுப்பத்து ஆகிய நூல்களில் 19 ஆற்றுப்படைப் பாடல்கள் உள்ளன. அவற்றில் விறலியாற்றுப்படைப் பாடல்கள் ஒன்பது. அவற்றில் நான்கு பாடல்கள் ‘செல்லாமோ’ (இருவரும் செல்லலாமா) எனப் பாடுகின்றன. ஏனைய ஐந்தும் விறலியை மட்டும் ஆற்றுப்படுத்துகின்றன.  
;விறலியுடன் தானும் (பாடுபவரும்) செல்லல்  
- யாமும் சேறுகம், நீயிரும் வம்மின், துயலும் கோதைத் துளங்கியல் விறலியர், கொளைவல் வாழ்க்கை நும் கிளை இனிது உடீஇயர்
- செல்லாமோ தில் சில்வளை விறலியர் ... புறவெதிர் கொள்வனைக் கண்டனம் வரற்கே
- செல்லாமோ தில் பாண்மகள்
- நல்யாழ் ஆகுளி பதலையொடு சுருக்கிச், செல்லாமோ தில் சில்வளை விறலி
;விறலியை மட்டும் ஆற்றுப்படுத்துதல்  
- சில்வளை விறலி செல்குவை ஆயின், யானை (பெறலாம்)
- சென்மோ பாடினி நன்கலம் பெறுகுவை
- அதியமான் நெடுமான் அஞ்சியிடம் ஔவையார் ஆற்றுப்படுத்துகிறார்.
- வேள் பாரியிடம் கபிலர் ஆற்றுப்படுத்துகிறார்.
- வேள் ஆய் அண்டிரனிடம் உறையூர் ஏணிச்சேரி முடமோசியார் ஆற்றுப்படுத்துகிறார்

## இலக்கணம்
வள்ளலிடம் வளம் பெற்றுவந்த ஒருவன் விறலியை அந்த வள்ளலிடம் செல்வதற்கு வழி கூறி ஆற்றுப்படுத்துவது விறலியாற்றுப்படை என்று தொல்காப்பியம் கூறுகிறது.  

புறப்பொருள் வெண்பாமாலை விறலி வேந்தன் புகழ் பாடுபவள் எனக் குறிப்பிட்டு இதே செய்தியைச் சொல்கிறது.  

## இலக்கியம்
புறநானூற்றுப் பாடலில் புலவர்கள் குறிப்பிட்ட வள்ளலிடம் ஆற்றுப்படுத்துகின்றனர்.  
- நெடும்பல்லியத்தனார் பாண்டியன் பல்யாகசாலை முதுகுடுமிப் பெருவழுதியிடம் ஆற்றுப்படுத்துகிறார்.
- ஔவையார் அதியமான் நெடுமான் அஞ்சியிடம் ஆற்றுப்படுத்துகிறார்.
- கபிலர் வேள் பாரியிடம் ஆற்றுப்படுத்துகிறார்.
- உறையூர் ஏணிச்சேரி முடமோசியார் வேள் ஆய் அண்டிரனிடம் ஆற்றுப்படுத்துகிறார்.

## அடிக்குறிப்பு
# நஸ்ருல் கீத்தி

|]]  

**நசுருல் கீத்தி** (*Nazrul Geeti*, ) அல்லது **நசுருல் சங்கீதம்** (*Nazrul Sangeet*, , நேரடி மொழிபெயர்ப்பு: "நசுருலின் இசை"), இந்திய விடுதலை இயக்க வீரரும் வங்காளக் கவிஞரும் வங்காள தேசத்தின் தேசியக் கவிஞருமான காஜி நஸ்ருல் இஸ்லாம் இயற்றிய பாடல்களின் தொகுப்பாகும். இத்தொகுப்பில் புரட்சிகர கருக்களைத் தவிர மெய்யியல், சமய, காதல் கருவுள்ள பாடல்களும் இடம்பெற்றுள்ளன. நசுருல் ஏறக்குறைய 4,000 பாடல்கள் (இசைத்தட்டுகளுக்கானவை உட்பட), இயற்றியுளார். இந்தப் பாடல்கள் இந்தியாவிலும் வங்காளதேசத்திலும் மிகப் பரவலான வரவேற்பைப் பெற்றுள்ளன.  

## நசுருல் இசுலாமின் இசைப் பாணி
### புரட்சிகர பரவலிசை
காசி நசுருல் இசுலாமின் பரவலிசையும் பாட்டுக்களும் இந்திய விடுதலை இயக்கத்தின் போதும் வங்காளதேச விடுதலைப் போரின்போதும் பரவலாக பயன்படுத்தப் பட்டுள்ளன. மனவெழுச்சியைத் தூண்டும் விதமாக அமைந்துள்ள இப்பாடல்கள் புரட்கர கருத்துக்களை மக்களிடையே எடுத்துச் செல்ல பெரிதும் பயன்பட்டன. இப்பாடல் வரிகள் பழமையை எதிர்த்தும் சமயம் மற்றும் மெய்யியலின் விளிம்பில் மனித வாழ்வு குறித்தனவாகவும் உள்ளன. நசுருலின் பரவலிசையில் வெளிப்படுத்தலுக்கு முழுமையான சுதந்திரம் தரப்படுவதாக குற்றம் சாட்டப்படுகிறது. இருப்பினும் இதன் உட்தன்மையை உணர்ந்தவர்களால் பயமின்மைக்காகவும் நேர்மைக்காகவும் இவரது இசைப்பாணி வரவேற்கப்படுகிறது.  

### சியாமா சங்கீதம்
சியாமா சங்கீதம் உருவாக நசுருல் மிகவும் பயனுள்ள பங்களிப்புகளை செய்துள்ளார். இசுலாமிய, இந்து மரபுகளையும் பண்பாட்டையும் நன்கறிந்த நசுருல் முஸ்லிம்களுக்கும் இந்துக்களுக்குமிடையே ஒற்றுமைக்கு வழிகோலினார்.  

### கசல்
மரபுவழி பெர்சிய கசல் வடிவத்தில் தேர்ச்சி பெற்ற நசுருல் 1927-28களில் அவ்வடிவத்தில் வங்காளமொழிக் கசல்களை இயற்றினார். இதன் மூலம் வங்காள இசையின் பாரம்பரியத்தை பரவலான இசுலாமியரிடம் எடுத்துச் சென்றார்.  

## மேற்சான்றுகள்
# கதீஜா



**கதீஜா** அல்லது **கதீஜா பிந்த் குவைலித்** (*Khadīja bint Khuwaylid*, , 555 – பொ.ஊ 620) என்று அழைக்கப்படும் கதீஜா(ரலி) குப்ரா அவர்கள் இவ்வுலகின் இறுதித்தூதரின் முதல் மனைவியாவார்.  

இஸ்லாத்தின் அடிப்படையில் ‘உம்முஹாத்துல் முஃமினீன்’(**இறைநம்பிக்கையாளர்களின் அன்னையர்**)என்றும் அழைக்கப்படுபவர்.  

செல்வ சீமாட்டியான இவர்,முஹம்மது நபி(ஸல்) அவர்களின் நீதத்தாலும்,நேர்மையாலும் கவரப்பட்டு அண்ணலாரை திருமணம் புரிந்தார். நபிகளுக்கு வஹி வந்ததை யாரும் நம்பாதபோது, முதன்முதலில் நம்பி முஸ்லிமானார்.பிள்ளைச் செல்வங்களை நபிகளுக்கு அளித்தார். இறுதிவரை நபிகளாருக்கு உற்ற உறுதுணையாக வாழ்ந்தார்.
# முதலாம் சிறிநாகன்



**முதலாம் சிறிநாகன்**, இரண்டாம் நூற்றாண்டில் அநுராதபுரத்தை ஆண்ட மன்னன் ஆவான். இவன் அனுராதபுரத்தை 196 இல் இருந்து 215 வரை ஆட்சி செய்தான். இவன் இவனது மைத்துனன் குடநாகன் எனும் அரசனை வெற்றிகொண்டு ஆட்சிபீடம் ஏறினான். இவனின் பின் இவனது மகன் ஒகாரிக திச்சன் ஆட்சிபீடம் ஏறினான்.
# விக்கிப்பீடியா:பயனுள்ள இணைப்புகள்

இது விக்கிப்பீடியாவில் உள்ள அனைத்து பயனுள்ள பக்கங்களின் இணைப்புகளையும் ஒரே பக்கத்தில் கொடுக்க உருவாக்கப்பட்டது.  

## தொகுத்தல் விதிகள்
1. விக்கிப்பீடியா:மேற்கோள் சுட்டுதல் - மேற்கோள் சுட்டுவதற்கான விதிமுறைகள்.

## கேள்விகளுக்கு
1. விக்கிப்பீடியா:ஒத்தாசை - கேள்விகள் ஐயங்களைக் கேட்பதற்கு.
1. விக்கிப்பீடியா:ஆலமரத்தடி - விக்கி சமூக உரையாடல் பக்கம்.

## உங்களுக்கு வேண்டிய கட்டுரைகளை விக்கியில் எழுதுமாறு கேட்க
1. விக்கிப்பீடியா:கோரப்படும் கட்டுரைகள்
1. விக்கிப்பீடியா:கோரப்படும் படங்கள்

## முதற்பக்கத்தில் உங்கள் விக்கிப் பங்களிப்புகளை காட்சிப்படுத்த
முதற்பக்கத்தில் உள்ள பல பகுதிகளுக்கு உள்ளடக்கங்களை பரிந்துரை செய்ய பின்வரும் பக்கங்களுக்கு செல்லுங்கள்:  
1. முதற்பக்க கட்டுரைகள் - விக்கிப்பீடியா:முதற்பக்கக் கட்டுரைகள் பரிந்துரைப்பு
1. உங்களுக்குத் தெரியுமா - விக்கிப்பீடியா:உங்களுக்குத் தெரியுமா/பரிந்துரைகள்
1. சிறப்புப் படம் - விக்கிப்பீடியா:இன்றைய சிறப்புப் படம்/பரிந்துரைகள்
# ஊட்டத்தூர் சுத்தரத்தினேஸ்வரர் கோயில்


| புராண_பெயர் = ஊற்றத்தூர்  
| தேவநாகரி =  
| சமசுகிருதம் =  
| ஆங்கிலம் =  
| மராத்தி =  
| வங்காளம் =  
| சீனம் =  
| மலாய் =  
| வரிவடிவம் =  

| ஊர் =ஊட்டத்தூர் ஊராட்சி, பாடாலூர் அருகே  
| மாவட்டம் = திருச்சிராப்பள்ளி மாவட்டம்  
|வட்டம் = இலால்குடி வட்டம்  
| மாநிலம் = தமிழ்நாடு  
| நாடு = இந்தியா  

| மூலவர் = சுத்தரத்தினேஸ்வரர்  
| உற்சவர் =சோமாஸ்கந்தர்  
| தாயார் = அகிலாண்டேஸ்வரி  
| உற்சவர்_தாயார் =  
| விருட்சம் =  
| தீர்த்தம் = பிரம்ம தீர்த்தம்  
| ஆகமம் =  
| திருவிழாக்கள் =  

| பாடல்_வகை =  
| பாடியவர்கள் =  

| கட்டடக்கலை =  
| கோயில்கள் =  
| மலைகள் =  
| நினைவுச்சின்னங்கள் =  
| கல்வெட்டுகள் = 40க்கும் மேற்பட்ட கல்வெட்டுகள்  

| தொன்மை =  
| நிறுவிய_நாள் =  
| கட்டப்பட்ட_நாள் = கிபி ஏழாம் நூற்றாண்டு  
| அமைத்தவர் =முற்காலச் சோழர்கள்  
| கலைஞர் =  
| அறக்கட்டளை =  
| வலைதளம் =  
| தொலைபேசி = 9788062416, 9786905159  

## தலவரலாறு
ஊட்டத்தூரின் மேற்கே உள்ள சோளேஸ்வரம் எனும் கோயிலை அமைத்த ராஜராஜ சோழன் அடிக்கடி அப்பகுதிக்கு வருவது வழக்கமாக இருந்த சமயம் ஒருமுறை மன்னர் வருகைக்காகப் பாதையைச் சரிசெய்யும் பணியில் மண்வெட்டியால் புல் செதுக்கும் பொழுது ஓரிடத்தில் இரத்தம் வரவே, இச்செய்தி மன்னரிடம் தெரிவிக்கப்பட்டது. மன்னர் வந்து சோதித்து சிவலிங்கத்தைக் கண்டு, மன்னிக்க வேண்டி அவருக்கு திருக்கோயில் எழுப்பினார். மூலவர் சிவலிங்கத்தின் தலைப்பகுதியில் மண்வெட்டி வடு உள்ளது.  

### நந்தி ஆறு
புண்ணியநதிகள் தம்முள் எவர் பெரியவர் என்ற போட்டியில் சிவபெருமானிடம் தீர்ப்புக்கு வர, நந்தியை அழைத்து அனைத்து நதிகளையும் குடித்துவிடும் படியும் எந்த நதியைக் குடிக்கமுடியவில்லையோ அதுவே சிறந்தது எனக்கூற, நந்தியெம்பெருமானால் கங்கையைக் குடிக்க முடியாததால் அதுவே சிறந்தது எனத் தீர்ப்பாயிற்று. தாம் குடித்த நதிகளை எல்லாம் வெளியே நந்தியெம்பெருமான் வெளியே விட, அதுவே நந்தி ஆறு என ஆயிற்று.  

## முள் படுகளம்
வருடந்தோறும் முள் படுகளம் எனும் இருபதுக்கும் மேலான கிராம மக்கள் பங்கு பெறும் திருவிழா இத்திருத்தலத்தில் நடைபெறுகின்றது.  
### திருட்டு
2011 ஆம் வருடம் இத்திருவிழா சமயம் இத்திருக்கோயிலின் மூன்று வெண்கலச் சிலைகள் திருடு போயின.
# புலந்தஷகர் மக்களவைத் தொகுதி

**புலந்தஷகர் மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.  

## சட்டமன்றத் தொகுதிகள்
இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.  
அவை:  
1. புலந்தஷகர்
1. சியானா
1. அனூப்ஷகர்
1. டிபாய்
1. சிகார்பூர்

## நாடாளுமன்ற உறுப்பினர்

- 2014 – போலா சிங் – பாரதிய ஜனதா கட்சி

## மேலும் பார்க்க
- புலந்தசகர் மாவட்டம்
# தீயனூர் ஜமதக்னீஸ்வரர் கோயில்


| புராண_பெயர் = தீயனூர், அக்னீச்சுரம் , மனுகுலகேசரிநல்லூர், சோழ கேரள நல்லூர், வானவன்தேவி சதுர்வேதி மங்கலம்  

## தலவரலாறு
பரசுராமரின் தந்தையான ஜமதக்னி முனிவர் வில்வ மரங்கள் நிறைந்து வில்வ வனமாக இருந்த இப்பகுதியில் வந்து சிவலிங்கத்தைப் பிரதிஷ்டை செய்தார். இதனால் இத்தல சிவபெருமான் ஜமதக்னீஸ்வரர் என்றழைக்கப்பட்டார்.  

### புதிய பைரவர்
இத்திருக்கோயில் முன்பு கவனிப்பாரற்று போக ஆரம்பிக்க இருந்த காலகட்டத்தில் இருந்து வந்த காலபைரவர் சிலை தற்போது காணப்படாததால் 2011 வருட கும்பாபிஷேக சமயம் புதிய பைரவர் சிலை அமைக்கப்பட்டது. பழைமையான காலபைரவர் சிலை திருடப்பட்டிருக்கலாம் என்று கூறப்படுகின்றது.
# அல்-சுயூத்தி


இமாம் **ஜலாலுத்தீன் அல்-சுயூத்தி** (*Jalal al-Din al-Suyuti*, ; கிபி 1445–1505) என்பவர் எகிப்திய இசுலாமிய அறிஞரும், சட்ட நிபுணரும், ஆசிரியரும், நடுக்காலப் பகுதியில் பிரபலமான ஒரு அரபு எழுத்தாளரும் ஆவார். இசுலாமிய இறையியலில் இவர் பல நூல்களை எழுதியுள்ளார்.  

இமாம் சுயூத்தி எகிப்தின் தலைநகரான கெய்ரோவில் பிறந்தார். சிறு வயதிலேயே அனாதையாக இருந்த இவர் சகல கலைகளிலும் பிரசித்தி பெற்று விளங்கினார். இளம் வயதில் அரபு நாடுகளுக்கும், இந்தியாவுக்கும் கல்வி கற்பதற்காகப் பல தடவைகள் பயணம் செய்தார். 1486 ஆம் ஆண்டில் கெய்ரோவில் உள்ள பேபார்சு பள்ளிவாசலில் தலைமை அதிகாரியாக நியமிக்கப்பட்டார். இசுலாமிய மார்க்க அறிவைத் தனது 40 ஆவது வயது வரை கற்பித்து வந்தார். அதன் பின்னர் மனிதர்களுடனான சகவாசத்தைத் துண்டித்துக்கொண்டு மார்க்க ஞான நூல்களை எழுதுவதில் தமது காலத்தைக் கழித்தார். ஏறத்தாழ 600 நூல்களை இவர் எழுதியுள்ளார்.  

இமாம் சுயூத்தி, இமாம் ஜலாலுத்தீன் அல்மஹல்லீ (றலி) என்பவரோடு இணைந்து எழுதிய ' தப்சீருல் ஜலாலைன் ' என்னும் நூல் இலங்கை, மற்றும் இந்தியா ஆகிய நாடுகளில் உள்ள அரபிக் கல்லூரிகளில் பாடத்திட்டத்திற்கமைய கற்பிக்கப்பட்டு வருகின்றது.  

இமாம் சுயூத்தி தமது 60 ஆம் வயதில் கி.பி. 1505 ம் ஆண்டு தனது பிறந்த இடமாகிய கெய்ரோ நகரத்தில் காலமானார்.  

- Tafsir al-Jalalayn in English
# வீற்றிருந்த பெருமாள் கோவில், ஓமந்தூர்

**வீற்றிருந்த பெருமாள் கோவில்** திண்டிவனம்-புதுச்சேரி சாலையில் சுமார் 10 கி.மீ. தொலைவில் ஓமந்தூர் என்னுமிடத்தில் அமைந்துள்ளது. வீற்றிருந்தபெருமாள் என்றால் அமர்ந்த நிலையில் உள்ள பெருமாளைக் குறிக்கும்.  

## வரலாறு
பண்டைய நாளில் ஓய்மா நாடு என்று இப்பகுதி என்றழைக்கப்பட்டது. தற்போதைய திண்டிவனம் முன்பு கிடங்கில் எனப்பட்டது. நல்லியக்கோடன் என்னும் மன்னன் கிடங்கிலை தலைநகராகக் கொண்டு அரசாட்சி செய்தான் என சங்க இலக்கியமான சிறுபாணாற்றுப்படை புகழ்ந்து பேசுகிறது. ஒகந்தூர் என்பது காலப்போக்கில் திரிந்து ஓமந்தூர் என அழைக்கப்படுகிறது.  

## பெருமாள், தாயார்
இங்குள்ள சிவன் கோயிலில் காணப்படும் விஜயநகர மன்னர் காலக் கல்வெட்டு இக்கோயிலில் எழுந்தருளியிருக்கும் பெருமாளை வீற்றிருந்த பெருமாள் என குறிப்பிடுகிறது. சுமார் 10 அடி உயரத்தில் திருமால், தேவி தாயார்களுடன் அமர்ந்த கோலத்தில் காட்சி தரும் அற்புத அழகான வடிவினைக் கண்டு வழிபடலாம்.  

## புதுப்பித்தல்
பழைய கோயில் இருந்த இடத்திற்கு அருகில், கோயில் மீண்டும் புதுப்பித்து பெரிய அளவில் கட்டப்பட்டு வருகிறது.  

## வேப்பத்தூர் வீற்றிருந்த பெருமாள்
இதே பெயரில் உள்ள மற்றொரு வீற்றிருந்த பெருமாள் கோயில் புதுப்பிக்கும் நாளை எதிர்பார்த்து உள்ளது.
# இயன் மெக்கெல்லன்



**இயன் மெக்கெல்லன்** (பிறப்பு: 25 மே 1939) இவர் ஒரு இங்கிலாந்து நாட்டுத் திரைப்பட நடிகர் ஆவார். இவர் எக்ஸ்-மென், எக்ஸ்-மென் 2, எக்ஸ்-மென் 3, த லார்டு ஆப் த ரிங்ஸ்: த பெலொசிப் ஆப் த ரிங், த டா வின்சி கோட், எக்ஸ்-மென் 7, த ஹாபிட் 3 போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.
# Module:Convert/extra

-- Extra conversion data used by Module:Convert.  
---
-- Module:Convert/data defines all units and is transcluded in all pages  
-- where Module:Convert is used. Testing new units by editing that module  
-- would invalidate the cache for all affected pages.  
---
-- For quick changes and experiments with new units, this module can be edited.  
-- Since this module is transcluded in only a small number of pages, changes  
-- should cause little server overhead and should propagate quickly.  
---
-- If a unit is defined in the data module, any definition here is ignored,  
-- so defining the same unit in both modules is not an error.  
-- A unit defined here can refer to units that are also defined here, and  
-- can refer to units defined in the data module.  
---
-- Periodically, those extra units that are wanted permanently can be removed  
-- from here after being added to Module:Convert/data.  

local extra_units = {  
["மை"] = {  
name1 = "மைல்",  
symbol = "மை",  
utype = "length",  
scale = 1609.344,  
default = "கிமீ",  
subdivs = { ["ch"] = { 80, default = "km" }, ["chain"] = { 80, default = "km" }, ["ft"] = { 5280, default = "" }, ["yd"] = { 1760, default = "km" }, ["furlong"] = { 8, default = "km" } },  
},  
["மீ"] = {  
_name1 = "மீட்டர்",  
_name1_us= "மீட்டர்",  
_symbol = "மீ",  
utype = "length",  
scale = 1,  
prefixes = 1,  
default = "v > 0 and v < 3 ! ftin ! அடி",  
link = "மீட்டர்",  
},  
["அடி"] = {  
name1 = "அடி",  
name2 = "அடிகள்",  
symbol = "அடி",  
utype = "length",  
scale = 0.3048,  
exception= "integer_more_precision",  
default = "மீ",  
subdivs = { ["in"] = { 12, default = "m" } },  
link = "அடி (அளவை)",  
},  
["mi"] = {  
name1 = "மைல்",  
symbol = "மை",  
utype = "length",  
scale = 1609.344,  
default = "கிமீ",  
subdivs = { ["ch"] = { 80, default = "km" }, ["chain"] = { 80, default = "km" }, ["ft"] = { 5280, default = "km" }, ["yd"] = { 1760, default = "km" } },  
},  
["ft"] = {  
name1 = "அடி",  
name2 = "அடிகள்",  
symbol = "அடி",  
utype = "length",  
scale = 0.3048,  
exception= "integer_more_precision",  
default = "மீ",  
subdivs = { ["in"] = { 12, default = "மீ" } },  
link = "அடி (அளவை)",  
},  
}  

return { extra_units = extra_units }
# வார்ப்புரு:Ullmann

| doi = }  
|volume = } | page = } | pages = }  
|last1 = }}}}}}}}  
|last2 = }}}}}  
|last3 = }}}  
|last4 = }}}  
|last5 = }}}  
|last6 = }}}  
|last7 = }}}  
|last8 = }}}  
|last9 = }}}  
|first1 = }}}}  
|first2 = }}  
|first3 = }}  
|first4 = }}  
|first5 = }}  
|first6 = }}  
|first7 = }}  
|first8 = }}  
|authorlink1 = }}}}  
|authorlink2 = }}  
|authorlink3 = }}  
|authorlink4 = }}  
|authorlink5 = }}  
|authorlink6 = }}  
|authorlink7 = }}  
|authorlink8 = }}  
}}<noinclude>  
</noinclude>
# சிறார் நீதிமன்றம்

வில் உள்ள சிறார் நீதிமன்றம்]]  

**சிறார் நீதிமன்றம்** (Juvenile court) என்பது சட்டத்தின்படி பருவ வயதை அடையாத சிறுவர்கள் செய்யும் குற்றங்களை விசாரித்து தீர்ப்பு கூறும் நீதிமன்றங்களாகும். பொதுவாக சிறுவர்கள் செய்யும் தவறுகள் பருவ வயதை அடைந்தவர்கள் செய்யும் குற்றங்களில் போல அன்றி தனியாகவே விசாரிக்கப்படுகின்றன. அமெரிக்கா போன்ற சில குறிப்பிட்ட பகுதிகளில் மட்டும் கொலை, கற்பழிப்பு போன்ற குறிப்பிட்ட வழக்குகள் சிறார் பெரியவர் என்ற வித்தியாசம் இன்றி அணுகப்படுகிறது.
# மேளம்

**மேளம்** *(Melam)* என்பது தமிழகம், கேரளா மற்றும் தென்னிந்தியாவின் சில பகுதிகளில் பயன்படுத்தப்படும் தனித்துவமான ஒரு வகை தாள இசைக்கருவியாகும். மத்தளம் என்ற பெயராலும் இது அழைக்கப்படுகிறது. மேளத்தை இசைக்கும் கலைஞர் மேளக்காரர் எனப்படுகிறார் . பண்டைய தமிழகத்தில் கோயில்களில் நடைபெறும் அனைத்து சிறப்பு நிகழ்வுகளுக்கும் மேள இசை பயன்படுத்தப்பட்டது. கோவில் மேளம், நையாண்டி மேளம் , உறுமி மேளம் போன்றவை சில வகை மேள இசை வகைகளாகும். திருமண விழாக்களில் கெட்டி மேளமும் , மரண சடங்குகளில் பறை இசையும் இசைக்கப்படுகிறது. கேரளாவில் இசைக்கப்படும் அனைத்து மேள இசைகளிலும் மிகவும் பாரம்பரியமானது பாண்டி மேளம் ஆகும். இது பொதுவாக கோவிலுக்கு வெளியே இசைக்கப்படுகிறது. பஞ்சரி மேளம் என்று அழைக்கப்படும் மற்றொரு வகை மேளம் பாண்டி மேளம் போன்றது என்றாலும் இது கோவிலுக்குள் இசைக்கப்படுகிறது.  

## வரலாறு
தமிழ் மக்கள் பயன்படுத்தும் இசைக் கருவிகளின் பட்டியலில் ஒன்றாக மேளம் காணப்படுகிறது. திருமுறை இப்பட்டியலை அளிக்கிறது .  

மத்தளந் துந்துபி வாய்ந்த முருடிவற்றால்  

எத்திசை தோறும் எழுந்தியம்ப - ஒத்துடனே  

மங்கலம் பாடுவார் வந்திறைஞ்ச மல்லரும்  

கிங்கரரும் எங்குங் கிலுகிலுப்பத்  

எட்டாம் நூற்றாண்டில் தமிழ் இலக்கியத்தில் பாடப்பட்ட நாலாயிரத் திவ்ய பிரபந்தத்தில் இடம்பெற்றுள்ள நாச்சியார் திருமொழி என்ற ஆண்டாள் பாசுரமே மேளம் என்பதாகவும் கூறப்படுகிறது .  

மத்தளம் கொட்டவ ரிசங்கம் நின்றூத,  

முத்துடைத் தாம நிரைதாழ்ந்த பந்தற்கீழ்  

மைத்துனன் நம்பி மதுசூதன் வந்து,என்னைக்  

கைத்தலம் பற்றக் கனாக்கண்டேன் தோழீநான்.  

மத்தளம் இசைக்க, வரிசையாக நின்ற சங்குகள் ஊதப்பட, முத்துச்சரங்கள் தொங்கும் விதானத்தின் கீழ் நம் இறைவனும் உறவினருமான மதுசூதணன் என் கையை அவர் கைகளில் பற்றிக்கொள்வது போல கனா கண்டேனடி தோழி என்பது இப்பாடலின் பொருளாகும். '  

இறைவன் கண்ண்ணுடன் தனக்குத் திருமணம் நடைபெறுவது போன்ற கனவு வந்ததை தலைவி தோழிக்கு விளக்குவதாக அமைந்துள்ளது இப்பாடல். திருமண மண்டபத்தின் அலங்காரம், ஊர்வலம்,, இசைக்கப்பட்ட இசைக்கருவிகள் போன்றவை பாடலில் விளக்கப்படுகின்றன.
# ஆக்சாலிக் அமிலம்



**ஆக்சாலிக் அமிலம்** (ஆங்கிலம்: Oxalic acid) என்பது H2C2O4 என்ற மூலக்கூறு வாய்ப்பாடு கொண்ட ஒரு கரிமச் சேர்மம் ஆகும். நிறமற்ற படிக திடப்பொருளான இது நீரில் கரைந்து நிறமற்ற கரைசலை கொடுக்கிறது. இந்த கரிம அமிலம் டைகார்பாக்சிலிக் அமிலம் என்ற பிரிவின்கீழ் வகைப் படுத்தப்பட்டுள்ளது. அசிட்டிக் அமிலத்துடன் ஒப்புநோக்குகையில் இது ஒரு வலிமை வாய்ந்த அமிலமாகும்.ஆக்சாலிக் அமிலம் ஒர் ஆக்சிசன் ஒடுக்கியாகவும் இதன் இணைப்புக் காரமான ஆக்சலேட் (C2O42−) உலோக நேர் அயனிகளுக்கு இணை வினை பொருள் காரணியாக செயல்படுகிறது. பொதுவாக, ஆக்சாலிக் அமிலம் H2C2O4 • 2H2O என்ற மூலக்கூறு வாய்ப்பாடு கொண்ட இருநீரேறியாக காணப்படுகிறது அதிகமாக ஆக்சாலிக் அமிலத்தை வாய்வழி உட்கொள்ளுதலும் தோலில் நாட்பட படுதலும் ஆபத்தானது.  

## தயாரிக்கும் முறை

கார்போ ஐதரேட்டுகள் அல்லது சுக்ரோஸை அடர் நைட்ரிக் அமிலத்துடன் வெனேடியம் பென்டாக்சைடு வினையூக்கியின் முன்னிலையில் ஆக்சிசனேற்றம் செய்து ஆக்சாலிக் அமிலம் தயாரிக்கப்படுகிறது. சுக்ரோஸ் மூலக்கூறிலுள்ள – CHOH – CHOH அலகுகள் பிரிந்து ஆக்சிசனேற்றமடைந்து ஆக்சாலிக் அமிலமாகின்றன.  

4 ROH + 4 CO + O2 → 2 (CO2R)2 + 2 H2O  

முன்னோடிகளில் பலர் கிளைக்காலிக் அமிலம் மற்றும் எத்திலீன் கிளைக்கால் முதலியவற்றை பயன்படுத்தி ஒரு புதிய முறையில் ஆக்சாலிக் அமிலம் தயாரித்தனர். கிளைக்காலை அடர் நைட்ரிக் அமிலத்துடன் ஆக்சிசனேற்றம் செய்து ஆக்சாலிக் அமிலம் பெறுவது இம்முறையாகும்.
# மார்டின் பிறீமன்



**மார்டின் சான் கிறிசுதோபர் பிறீமன்** (*Martin John Christopher Freeman*, பிறப்பு: 8 செப்டம்பர் 1971) என்பவர் இங்கிலாந்து நாட்டு திரைப்பட நடிகர் ஆவார். இவர் தனது சிறந்த நடிப்பிற்க்காக பாராட்டுக்களும் எம்மி விருது, பாஃப்டா விருது மற்றும் திரை நடிகருக்கான கில்ட் விருதும் வென்றுள்ளார், மேலும் கோல்டன் குளோப் விருதுக்கு பரிந்துரைக்கப்பட்டார்.  

இவர் ஆபீஸ் (2001-2003), ஷெர்லாக் (2010-2017) போன்ற பல தொலைக்காட்சி தொடர்களிலும் லவ் அக்சுவலி (2003), 'பில்போ பக்கின்ஸ்' என்ற கதாபாத்திரத்தில் தி ஹாபிட் என்ற திரைப்படத் தொடர்களிலும் நடித்துள்ளார். அதை தொடர்ந்து மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: சிவில் வார் (2016) மற்றும் பிளாக் பான்தர் (2018) போன்ற படங்களில் 'எவரெட் கே. ரோஸ்' என்ற கதாபாத்திரத்தில் நடித்துளளார்.
# கேட் பிளான்சேட்



**கேட் பிளான்சேட்** (பிறப்பு: 14 மே 1969) ஒரு ஆஸ்திரேலிய நாட்டு திரைப்பட நடிகை ஆவார். இவர் பெல்லே, த லார்டு ஆப் த ரிங்ஸ்: த பெலொசிப் ஆப் த ரிங், த லோட் ஒவ் த ரிங்ஸ், த ஹாபிட் 3 போன்ற பல திரைப்படங்களில் நடித்துள்ளார்.
# அம்மாசத்திரம் சப்தரிஷீஸ்வரர் கோயில்


| புராண_பெயர் = பைரவபுரம்  
| தேவநாகரி =  
| சமசுகிருதம் =  
| ஆங்கிலம் =  
| மராத்தி =  
| வங்காளம் =  
| சீனம் =  
| மலாய் =  
| வரிவடிவம் =  

| ஊர் = அம்மாசத்திரம்  
| மாவட்டம் = தஞ்சாவூர்  
| மாநிலம் = தமிழ்நாடு  
| நாடு = இந்தியா  

| மூலவர் =சப்தரிஷீஸ்வரர்  
| உற்சவர் =  
| தாயார் = ஞானாம்பிகை  
| உற்சவர்_தாயார் =  
| விருட்சம் =  
| தீர்த்தம் =  
| ஆகமம் =  
| திருவிழாக்கள் =தேய்பிறை அஷ்டமி, ஐப்பசி/கார்த்திகை மாத காலபைரவர் ஜெயந்தி, ஞாயிற்றுக் கிழமை ராகு நேர வழிபாடுகள்  

| பாடல்_வகை =  
| பாடியவர்கள் =  

| கட்டடக்கலை =  
| கோயில்கள் =  
| மலைகள் =  
| நினைவுச்சின்னங்கள் =  
| கல்வெட்டுகள் =  

| தொன்மை =1500 ஆண்டுகள்  
| நிறுவிய_நாள் =  
| கட்டப்பட்ட_நாள் =  
| அமைத்தவர் =  
| கலைஞர் =  
| அறக்கட்டளை =  
| வலைதளம் =http://www.saptharisheeswarartemple.tnhrce.in/  
| தொலைபேசி = 9344147857, 0435-2411060
# ஜெமினி தொலைக்காட்சி



**ஜெமினி தொலைக்காட்சி** என்பது சன் குழுமம் நிறுவனத்தினால் பெப்ரவரி 9, 1995 ஆம் ஆண்டு ஆரம்பிக்கப்பட்ட தெலுங்கு மொழி பொழுதுபோக்கு கட்டணத் தொலைக்காட்சி சேவை ஆகும். சேனலின் நிரலாக்கத்தில் தொடர்கள், படங்கள், படம் சார்ந்த திட்டங்கள், விளையாட்டு நிகழ்ச்சிகள் மற்றும் செய்திகள் அடங்கும். இதன் உயர் வரையறு தொலைக்காட்சி பதிப்பை 11 டிசம்பர் 2011 ஆம் ஆண்டில் அறிமுகப்படுத்தியது.
# ஆதித்யா தொலைக்காட்சி


**ஆதித்யா தொலைக்காட்சி** என்பது சன் குழுமத்தின் துணை நிறுவனமான சன் டிவி நெட்வொர்க்கிற்கு சொந்தமான 24 மணி நேர தமிழ் மொழி நகைச்சுவை தொலைக்காட்சி சேவை ஆகும். இந்த அலைவரிசை பெப்ரவரி 8, 2009 ஆம் ஆண்டு முதல் சென்னையை தலைமையகமாகக் கொண்டு உலகளவில் இயங்கி வருகின்றது. இதுவே தமிழில் ஒளிபரப்பான முதல் நகைச்சுவை அலைவரிசை ஆகும்  

## ஒளிபரப்பாகும் நிகழ்ச்சிகள்
- காமெடிக்கு நாங்க கேரண்டி
- ஆனந்தம் ஆனந்தமே
- கவுண்டமணி செந்தில் ஸ்பெஷல்
- தமிழ் பேசுங்க தலைவா
- ரகள மச்சி ரகள
- சிரிகமபதநி
- சந்தானம் ஸ்பெஷல்
- ஜோக்கடி (நேரடி ஒளிபரப்பு)
- அட்ராசக்க
- டபுள் கலாட்டா
- சிரிக்க சிரிக்க சிரிப்பு
- கொஞ்சம் காபி நிறைய காமெடி
- கொஞ்சம் நடிங்க பாஸ்
- ஒரு பட காமெடி
- அசத்த போவது யாரு
- வடிவேலு ஸ்பெஷல்
- விவேக் ஸ்பெஷல்
- வாங்கன்ணா வணக்கங்கனா
- வலை சிரிப்பு
# தமிழ்நாடு சம்பளம் வழங்குதல் சட்டம், 1951

**தமிழ்நாடு சம்பளம் வழங்குதல் சட்டம், 1951** முதன் முதலில் செப்டம்பர் 11,1951ல் புனித ஜார்ஜ் கோட்டையில் அசாதாரணமான முறையில் வர்த்தமானப் பத்திாிக்கையில் வெளியிடப்பட்டது..  

முதல் அமைச்சர், அமைச்சர்கள், சபாநாயகர் மற்றும் துணை சபாநாயகர், நாடாளுமன்ற செயலாளர்கள், எதிர்க்கட்சி தலைவர், பிரதம கொரடா மற்றும் சட்டமன்ற உறுப்பினர்களுக்குச் சம்பளம் மற்றும் படிகள் வழங்குவதற்கான சட்டம் இதுவாகும்.  

## சம்பள விபரம்
- முதல் அமைச்சர் மற்றும் அமைச்சர்களுக்கு மாதம் 8000 ரூபாய் வழங்கப்படும்.
- மாநில அரசின் பொதுப் பணித் துறை நிர்ணையிக்கும் வீட்டு வாடகைப்படி
- அமைச்சர் அரசு கொடுத்திருக்கும் வீட்டில் தங்கியிருப்பாரேயானால் அவருக்கு வீட்டு வாடகைப்படி கொடுக்கப்படக்கூடாது.
# மணற்கொள்ளை

**மணற்கொள்ளை** அல்லது **மணல் திருட்டு** உலகம் முழுவதும் உள்ள நாடுகளில் பெரும் எண்ணிக்கையில் ஏற்படுவதாக அறியப்படுகிறது. இது ஜமைக்கா, இந்தியா போன்ற நாடுகளில் ஆற்றங்கரையிலும் கடல் கரையிலும் உள்ள மணலை சட்டத்திற்கு புறம்பாக திருடும் செயலாகும்.  

## கொள்ளையடிக்கப்படும் மணல் வகைகள்
- கடல் மண்
- ஆற்று மண்

## ஏற்படும் விளைவுகள்
- கடல் சுற்றுச்சூழல் மற்றும் வாழ்விடங்களில் கட்டுப்பாடற்ற மணல் எடுக்க இருந்து சரி செய்ய முடியாத அளவுக்கு சேதமடைந்துள்ளன
- பல தீவுகள் இல்லாமலே போய் விட்டன

## இந்தியாவில் மணற்கொள்ளை
சட்டத்திற்கு புறம்பாக மணல் அள்ளுதல் மற்றும் திருடுதலை இந்திய குற்றப்பபிரிவின் கீழும் பதிவு செய்யலாம்.  
### இந்தியாவில் உள்ள சட்டங்கள்
- சுரங்கங்கள் மற்றும் கனிமங்கள் (வளர்ச்சி மற்றும் சீரமைப்பு), 1957 சட்டம்

### தமிழகத்தில் மணற்கொள்ளை
தமிழகத்தில் மணற்கொள்ளையில் ஈடுபடும் கும்பல்களுக்கு அரசியல் ஆதரவு இருப்பதாகப் பரவலான குற்றச்சாட்டு உள்ளது. இதனைத் தடுக்க முயலும் நேர்மையான அரசு அதிகாரிகள் தாக்கப்படுவதும் உண்டு.  

### தாது மணற்கொள்ளை
கனிம வளம் கொண்ட பகுதியில் உள்ள மணலை அதிகமாக அள்ளுவது தாது மணற்கொள்ளை என அறியப்படுகின்றது. தமிழகத்தில் தூத்துக்குடி, திருநெல்வேலி, கன்னியாகுமரி மாவட்டங்களின் கடலோரத் தேரிப் பகுதிகளில் பல ஆண்டுகளாக இந்த வகை மணற்கொள்ளை நடந்து பிரச்சனைக்குள்ளானது. தாது வளம் கொரியா, ஐக்கிய அரபு அமீரகம் (அபுதாபி), ஜெர்மனி, நியூசிலாந்து, மலேசியா, சிங்கப்பூர், அமெரிக்கா முதலான வெளிநாடுகளுக்கு கடத்தப்படுகின்றது.  

**2008-09 முதல் 2010-11 வரை தோண்டிப்பிரித்தெடுத்த கனிமங்களின் மொத்த அளவு**  
| கனிமங்கள் | ஒரு டன்னின் விலை (ரூபாயில்) | இந்தியா (டன்களில்) | பணமதிப்பு(கோடிகளில்) | தமிழ்நாடு (டன்களில்) | பணமதிப்பு(கோடிகளில்) |  |
| --- | --- | --- | --- | --- | --- | --- |
| கார்னெட் | 5000 | 4790124 | 2395.062 | 4397359 | 2198.6795 |  |
| இல்மனைட் | 5000 | 1964949 | 982.4745 | 1050500 | 525.25 |  |
| ரூட்டைல் | 45000 | 64264 | 289.188 | 21434 | 96.453 |  |
| ஜிர்கான் | 40000 | 90416 | 361.664 | 57553 | 230.212 |  |
| மொத்தம் | 185000 | 6909753 | 4028.3885 | 5526846 | 3050.594 | } |

### நீதி மன்ற தலையீடு
தமிழ்நாடு முழுவதும் நடக்கும் கிரானைட் முறைகேட்டையும், கனிம மணல் கொள்ளையையும் குறித்து விசாரிப்பதற்காக ஐ.ஏ.எஸ். அதிகாரி உ. சகாயம் தலைமையில் விசாரணைக்குழு ஒன்றை அமைத்து, சென்னை உயர் நீதிமன்றம் செப்டம்பர் மாதம் 12ஆம் தேதி உத்தரவு பிறப்பித்தது. இக் குழுவுக்கு எதிர்ப்பு தெரிவித்து தமிழக அரசு தொடர்ந்த மேல்முறையீட்டு மனுவை உச்சநீதிமன்றம் தள்ளுபடி செய்தது.  

### ஆற்று மணல் எடுக்கப்படும் இடங்கள்
அரசால் மணல் அள்ள அனுமதிக்கப்பட்டுள்ள இடங்கள்  
- கொள்ளிடம் ஆற்றுப் படுகை (தஞ்சை, நாகை, அரியலூர் மாவட்டங்கள்)
- காவிரி ஆற்றுப் படுகை (கரூர், திருச்சி மாவட்டங்கள்)
- குண்டாறு ஆற்றுப் படுகை (விருதுநகர் மாவட்டம்)
# செஞ்சி கோதண்டராமர் கோவில்


| புராண_பெயர் =  
| தேவநாகரி =  
| சமசுகிருதம் =  
| ஆங்கிலம் =  
| மராத்தி =  
| வங்காளம் =  
| சீனம் =  
| மலாய் =  
| வரிவடிவம் =  

| ஊர் =செஞ்சி  
| மாவட்டம் = விழுப்புரம்  
| மாநிலம் = தமிழ்நாடு  
| நாடு = இந்தியா  

| மூலவர் =கோதண்டராமர்  
| உற்சவர் =  
| தாயார் =  
| உற்சவர்_தாயார் =  
| விருட்சம் =  
| தீர்த்தம் =  
| ஆகமம் =  
| திருவிழாக்கள் =  
| பிரத்யட்சம் =  

| பாடல்_வகை =  
| பாடியவர்கள் =  

| கட்டடக்கலை =  
| விமானம் =  
| கோயில்கள் =  
| மலைகள் =  
| நினைவுச்சின்னங்கள் = பழங்காலக் கிணறு  
| கல்வெட்டுகள் =  

| தொன்மை =  
| நிறுவிய_நாள் =  
| கட்டப்பட்ட_நாள் =  
| அமைத்தவர் =  
| கலைஞர் =  
| அறக்கட்டளை =  
| வலைதளம் =  
| தொலைபேசி =9865474252  

## பழைமையான கிணறு
இத்திருக்கோயிலில் கருவறையின் பின்புறம் கருங்கற்கள் கொண்டு கட்டப்பட்ட கிணறு இருந்திருப்பது 2012 ஆம் ஆண்டு தெரிய வந்துள்ளது.  

### தீர்த்தவாரி படித்துறை
சீரமைப்புப் பணிகளின் போது 200 ஆண்டுகளுக்கும் மேல் மண்ணில் மறைந்திருந்த தீர்த்தவாரி படித்துறை வெளிப்பட்டது.  

## சிலைகள்
இத்திருக்கோயிலின் பிரசன்ன வெங்கடேசப் பெருமாள், ஸ்ரீ கிருஷ்ணவேணி தாயார், ஸ்ரீ கோதண்டராமர் விக்கிரகங்கள் முன்பு செஞ்சியை ஆண்ட நவாப் படைகளால் கொள்ளை அடித்துச் செல்லப்பட்டதாகக் குறிப்பிடப்படுகின்றது.  

## அமைவிடம்
சங்கராபரணி ஆற்றங்கரையில் திண்டிவனத்தில் இருந்து 25 கி.மீ தொலைவில் செஞ்சி அமைந்துள்ளது.  

## புனர்நிர்மாணப்பணிகள்
அறக்கட்டளை மூலம் நடைபெற்று வரும் இத்திருக்கோயில் புனர்நிர்மாணப் பணிகளுக்கு குமுதம் ஜோதிடம் வார இதழும் 2012ஆம் ஆண்டு வேண்டுகோள் விடுத்தது.
# இமாம் ஷஅறானி


**இமாம் அப்துல் வஹாப் அஷ்-ஷறானி (றலி)** (*Ash-Shaʿrānī*, இயற்பெயர்: *Abd Al-Wahhab bin Ahmad Al-Misri Al-Sharani*; 1492 - 1565) ஓர் எகிப்திய அறிஞர் ஆவார். இவர் ஷாபிஈ மத்ஹபைப் பின்பற்றியொழுகிய ஒரு இசுலாமிய மார்க்க மேதையும், தலைசிறந்த சூபிய அறிஞரும் ஆவார். சூபித்துவம், புனிதச் சட்டம், நம்பிக்கையின் கோட்பாடுகள் பற்றி எண்ணற்ற நூல்களை எழுதியுள்ளார்.  

## குறிப்பிடத்தக்க ஆக்கங்கள்
- அல்யவாகீத் வல் ஜவாஹிர்
- அல்பஹ்றுல் மவ்றூத்
- அல்பத்றுல் முனீர்
- அல்ஜவாஹிறு வத்துறர்
- லதாயிபுல் மினன்
- லவாஹிறுல் அன்வார்
# இசுக்கொட்லாந்து விடுதலைக்கான பொது வாக்கெடுப்பு, 2014


இசுக்கொட்லாந்து விடுதலை பெற்ற தனிநாடாக இருக்க வேண்டுமா என்பதைக் கண்டறிவதற்கான பொது வாக்கெடுப்பு 2014 செப்டம்பர் 18 வியாழக்கிழமை நடைபெற்றது. மொத்தம் 55.3% மக்கள் விடுதலைக்கு எதிராக வாக்களித்தனர். இசுக்கொட்லாந்தில் மொத்தமுள்ள 32 பிரதேசங்களில் டண்டி, கிளாஸ்கோ, நார்த் லங்கன்ஷெர் மற்றும் வெஸ்ட் டன்பர்ட்டன்ஷெர் ஆகிய நான்கு பிரதேசங்களில் ஆதரவாகவும், மீதமுள்ள பிரதேசங்களில் எதிராகவும் வாக்குகள் பதிவாகின.  

இசுக்கொட்லாந்து அரசுக்கும், ஐக்கிய இராச்சிய அரசுகளுக்கும் இடையில் ஏற்றுக் கொள்ளப்பட்ட உடன்பாடு ஒன்றின் படி, ஸ்காட்லாந்து விடுதலைக்கான பொது வாக்கெடுப்பு சட்டமூலம் 2013 மார்ச் 21 இல் ஸ்காட்லாந்து நாடாளுமன்றத்தில் சமர்ப்பிக்கப்பட்டு, 2013 நவம்பர் 14 அன்று ஏற்றுக் கொள்ளப்பட்டது. 2013 டிசம்பர் 17 இல் இச்சட்டம் பிரித்தானிய முடியாட்சியால் அங்கீகாரம் பெற்றது.  

ஐக்கிய இராச்சியத்தின் தேர்தல் ஆணையத்தின் பரிந்துரைப்படி, பொது வாக்கெடுப்பிற்கான கேள்வி "ஸ்காட்லாந்து, விடுதலை பெற்று தனிநாடாவதா?" என்பதாகும். வாக்காளர்கள் ஆம் என்றோ இல்லை என்றோ தெரிவிக்க வேண்டும். ஸ்காட்லாந்தின் குடியுரிமை உள்ள 16 வயதிற்கு மேற்பட்டவர்கள் அனைவரும் (4 மில்லியனுக்கும் அதிகமானோர்) இவ்வாக்கெடுப்பில் கலந்து கொள்ள அனுமதிக்கப்பட்டனர். விடுதலைக்கான ஆதரவுக்கு சாதாரண பெரும்பான்மை (50% + 1 நபர்) மட்டுமே போதுமானது.
# சாரதா நிதி நிறுவன மோசடி



**சாரதா நிதி நிறுவன மோசடி** அல்லது **சாரதா குழும நிதிய ஏமாற்று** (; *Saradha Group financial scandal*) கிழக்கு இந்தியாவில்200 நிறுவனங்கள் அடங்கிய சாரதா குழும நிறுவனங்கள் பொன்சி முறையில் நடத்தி வந்த கூட்டு முதலீட்டு திட்டங்கள் (இவை பரவலாகவும் தவறாகவும் சீட்டுக் கட்டுதல் எனக் குறிப்பிடப்படுகின்றன) திடீரென மூழ்கியதாகும். இந்தக் குழுமம் ஏப்ரல் 2013இல் மூழ்கியதால் 1.7 மில்லியனுக்கும் மேற்பட்ட சேமிப்பாளர்களுக்கு 200–300&nbsp;பில்லியன் (யுஎஸ்$4–6&nbsp;பில்லியன்) நட்டமேற்பட்டதாக மதிப்பிடப்படுகிறது. இந்த சோசடியை அடுத்து இந்த நிறுவனங்கள் இயங்கியதாலும் ஏமாற்றப்பட்ட சேமிப்பாளர்களில் பெரும்பாலோர் இம்மாநிலத்தைச் சேர்ந்தவர்களாக இருந்தமையாலும் மேற்கு வங்க அரசு இதனைப் புலாய்வு செய்ய விசாரணைக் குழு ஒன்றை அமைத்தது; தவிரவும் தாழ்நிலை வருமான சேமிப்பாளர்களின் துயர் துடைக்க 5&nbsp;பில்லியனுக்கு (92 மில்லியன் USD) நிதி ஒன்றையும் நிறுவியது.  
இந்திய அரசும் தனது வருமானவரித்துறை மற்றும் செயலாக்க இயக்குநரகம் மூலம் பல்துறை விசாரணையைத் துவக்கியது. மே 2014இல் இந்திய உச்ச நீதிமன்றம் மாநிலங்களிடையேயான மோசடிகள், பன்னாட்டு பணச்சலவை, மோசமான விதி மீறல்கள், கட்டுப்பாட்டு அதிகாரங்களின் செயலின்மை, அரசியல்வாதிகளின் கூட்டு இருக்கலாம் எனக் கருதி சாரதா குழும மற்றும் இதுபோன்ற பிற பொன்சி முறை நிதி முறைகேடுகளின் விசாரணையை நடுவண் புலனாய்வுச் செயலகத்திற்கு மாற்றியது.  
## மேற்சான்றுகள்
# சார்லசு பொன்சி


**கார்லோ பீட்ரோ கியோவன்னி குயிக்லெல்மொ டெபல்டொ பொன்சி** (*Carlo Pietro Giovanni Guglielmo Tebaldo Ponzi*, மார்ச்சு 3, 1882 – சனவரி 18, 1949), பரவலாக **சார்லசு பொன்சி**, இத்தாலிய வணிகரும் ஐக்கிய அமெரிக்காவிலும் கனடாவிலும் ஏமாற்றுக் கலைஞரும் ஆவார். இவர் *சார்லசு பொன்சி*, *கார்லோ*, *சார்லசு பி. பியான்சி* என்ற பெயர்களில் இயங்கினார். தள்ளுபடி செய்யப்பட்ட அஞ்சல் சீட்டுக்களை பிறநாடுகளில் வாங்கி ஐக்கிய அமெரிக்காவில் அவற்றை அவற்றின் முகமதிப்பிற்கு விற்பதன் மூலம் தமது வாடிக்கையாளர்களுக்கு 45 நாட்களில் 50% இலாபம் அல்லது 90 நாட்களில் 100% ஈட்டித் தருவதாக உறுதிகூறினார். உண்மையில், பொன்சி துவக்க வாடிக்கையாளர்களுக்கு பிந்தைய சேமிப்பாளர்களின் முதலீடு கொண்டு பட்டுவாடா செய்தார். இத்தகைய முறை தற்போது "பொன்சி முறைமை" என அறியப்படுகின்றது. இவரது திட்டம் ஓராண்டுக்கு செயல்பட்டு பின்னர் மூழ்கியது; இதனால் இவரது முதலீட்டாளர்களுக்கு $20 மில்லியன் நட்டம் ஏற்பட்டது.  

பொன்சிக்கு முன்னதாக புரூக்லினில் புத்தகக்கடை வைத்திருந்த வில்லியம் எஃப்.மில்லர் 1899இல் இத்தகைய திட்டத்தை செயற்படுத்தி $1 மில்லியன் ஈட்டியிருந்தார்.  
## மேற்சான்றுகள்

## நூற்றொகை
- 
- 
- 
- The History Channel. "In Search of History: Mr. Ponzi and His Scheme". February 9, 2000. (AAE-42325, )
- Leila Schneps and Coralie Colmez, *Math on trial. How numbers get used and abused in the courtroom*, Basic Books, 2013. . (Eighth chapter: "Math error number 8: underestimation. The case of Charles Ponzi: American dream, American scheme").
- 
-
# அனந்தமங்கலம் ராஜகோபால சுவாமி கோயில்


**அனந்தமங்கலம் ராஜகோபால சுவாமி திருக்கோயில்** மயிலாடுதுறை மாவட்டத்தில் திருக்கடையூருக்கும் தரங்கம்பாடிக்கும் இடையே அமைந்துள்ள வைணவத் திருத்தலம். இது அனுமாருக்கு சிறப்பானதாக ’அனுமத் ஷேத்திரமாக’ வழங்கப்படுகின்றது.  

## திரிநேத்ர தசபுஜ வீர ஆஞ்சநேயர்
பிரதான திருக்கோயில் ராஜகோபால சுவாமி எனும் பெருமாளுக்கு உரியது. உள்ளே அமைந்துள்ள **திரிநேத்ர தசபுஜ வீர ஆஞ்சநேயர்** பத்து கரங்கள், மூன்று கண்கள் கொண்டு காட்சி தருகின்றார்.  

சங்கம், சக்கரம், சூலம், கபாலம், மழு, பாசம், வில், அம்பு, சாட்டை, நவநீலம் ஆகியவற்றைத் தம் கரங்களில் ஏந்தி முதுகில் கருடாழ்வாரைப்போன்று சிறகுகளுடன் இவர் அமைந்துள்ளது சிறப்பான அரிய அம்சமாகும்.
# தாமல் தாமோதரப் பெருமாள் கோயில்


| புராண_பெயர் =  
| தேவநாகரி =  
| சமசுகிருதம் =  
| ஆங்கிலம் =  
| மராத்தி =  
| வங்காளம் =  
| சீனம் =  
| மலாய் =  
| வரிவடிவம் =  

| ஊர் = தாமல்  
| மாவட்டம் = காஞ்சிபுரம்  
| மாநிலம் = தமிழ்நாடு  
| நாடு = இந்தியா  

| மூலவர் = தாமோதரப் பெருமாள்  
| உற்சவர் =  
| தாயார் = திருமாலழகி (விஷ்ணு சுந்தரி)  
| உற்சவர்_தாயார் =  
| விருட்சம் =  
| தீர்த்தம் =  
| ஆகமம் =  
| திருவிழாக்கள் =  
| பிரத்யட்சம் =  

| பாடல்_வகை =  
| பாடியவர்கள் =  

| கட்டடக்கலை =  
| விமானம் =  
| கோயில்கள் =  
| மலைகள் =  
| நினைவுச்சின்னங்கள் =  
| கல்வெட்டுகள் =  

| தொன்மை =  
| நிறுவிய_நாள் =  
| கட்டப்பட்ட_நாள் =  
| அமைத்தவர் =  
| கலைஞர் =  
| அறக்கட்டளை =  
| வலைதளம் =  
| தொலைபேசி = 9500911300, 044-29454882
# அலிகர் மக்களவைத் தொகுதி

**அலிகர் மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.  

## நாடாளுமன்ற உறுப்பினர்
இந்த தொகுதியில் இருந்து நாடாளுமன்றத்தின் மக்களவைக்கு ஒருவர் தேர்ந்தெடுக்கப்படுவார்.  
- 2014: சதீஷ் குமார் கவுதம், பாரதிய ஜனதா கட்சி

## மேலும் பார்க்க
- அலிகார்
# ஹாத்ரஸ் மக்களவைத் தொகுதி

**ஹாத்ரஸ் மக்களவைத் தொகுதி** இந்திய மக்களவைக்கான தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்றாகும்.  

## நாடாளுமன்ற உறுப்பினர்
இந்த தொகுதியில் இருந்து நாடாளுமன்றத்தின் மக்களவைக்கு ஒருவர் தேர்ந்தெடுக்கப்படுவார்.  
- 2014 - பதினாறாவது மக்களவை :ராஜேஷ் திவாகர், பாரதீய ஜனதா கட்சி

## மேலும் பார்க்க
- ஹாத்ரஸ்
# உபதீசன்



**உபதீசன்** ஆரிய இளவரசனான விசயன் என்னும் இலங்கை மன்னனின் புரோகிதரும், பிரதான அரசாங்க அமைச்சனும் ஆவான். உபதிஸ்ஸ நுவர எனும் பெயரில் ஒரு நகரத்தைக் கட்டி அதற்குத் தன் பெயரையே சூட்டிக்கொண்டான்.  

உபதீசன் இளவரன் விஜயனின் இறப்பின் பின்பாக சிறிது காலம் ஆட்சியில் இருந்தான். விஜயனுக்கு வாரிசுகள் இன்மையால் தென்னிந்தியாவில் இருந்து பண்டுவாசுதேவன் வரவழைக்கப்பட்டான். உபத்திஸ்ஸன் ஒரு சாலிக்கிராம பிராமணன் (Saaligrama Brahamin) என ஹம்பிர்ய் வில்லியம் கோட்ரிங்கன் (Humphry William Codrington) எழுதியுள்ள "இலங்கையின் சுருக்கமான வரலாறு" எனும் நூலில் குறிப்பிடப்பட்டுள்ளது.
# ரிச்சர்ட் லயனல் ஸ்பிட்டெல்


**ரிச்சர்ட் லயனல் ஸ்பிட்டெல்** (*Richard Lionel Spittel*, டிசம்பர் 9, 1881 – செப்டம்பர் 3, 1969) என்பவர் இலங்கையின் பரங்கி இனத்தைச் சேர்ந்த மருத்துவரும், எழுத்தாளரும் ஆவார். இலங்கை வேடுவ சமூகத்தைப் பற்றிய இவரது ஆய்வுகள் குறிப்பிடத்தக்கவை ஆகும்.  

## கல்வியும் பணியும்
இலங்கையின் தெற்கே தங்காலையில் மரு. பிரெடெரிக் ஜோர்ஜ் ஸ்பிட்டெல் என்பவருக்கும், சீலியா ஜான்சு என்பவருக்கும் பிறந்த ரிச்சர்ட் ஸ்பிட்டெல் கொழும்பு றோயல் கல்லூரியில் கல்வி கற்று பின்னர் இலங்கை மருத்துவக் கல்லூரியில் மருத்துவக் கல்வி கற்று 1905 ஆம் ஆண்டில் அறுவை மருத்துவராகப் பட்டம் பெற்று வெளியேறினார். பின்னர் அவர் அரச மருத்துவப் பணியில் சேவையாற்றினார். 1906 ஆம் ஆண்டில் உயர்கல்விக்காக இங்கிலாந்து சென்றார். 1909 இல் FRCS பட்டம் பெற்று 1910 ஆம் ஆண்டில் திரும்பினார்.  

கொழும்பு பொது மருத்துவமனையில் அறுவை மருத்துவராக பணியில் அமர்ந்தார். இலங்கை மருத்துவக் கல்லூரியில் பேராசிரியராகவும் பணியாற்றிய பின்னர் 1935 ஆம் ஆண்டில் இளைப்பாறினார். இளைப்பாறிய பின்னர் மருத்துவ ஆலோசகராகப் பணியாற்றினார். 1942 ஆம் ஆண்டில் இவர் மருத்துவத்தில் ஆற்றிய சேவைக்காக பிரித்தானிய அரசு 1942 ஆம் ஆண்டில் Commander of the Order of the British Empire பட்டத்தையும், 1950 இல் Companion of the Order of St Michael and St George பட்டத்தையும் வழங்கிக் கௌரவித்தது. பிரித்தானிய மருத்துவக் கழகத்தில் உறுப்பினராக இருந்த இவர், அதன் இலங்கைக் கிளைக்கு 1940 முதல் 1946 வரை தலைவராக இருந்தார். இலங்கை டச்சு பரங்கியர் ஒன்றியத்தின் தலைவராக 1936 முதல் 1938 ஆம் ஆண்டு வரை சேவையாற்றினார்.  

## எழுத்தாளர்
இயற்கை-விரும்பியான இவர், இலங்கையின் காடுகளுக்குப் பல முறை பயணம் மேற்கொண்டு, இலங்கையின் பழங்குடிகளான வேடுவர் பற்றிப் பல ஆய்வுகளை மேற்கொண்டு, புதினங்கள், கவிதைகள், மற்றும் ஆய்வு நூல்களை எழுதி வெளியிட்டார்.  

## ஆக்கங்கள்
### புதினங்கள்
- Savage Sanctuary
- Vanished Trails
- Wild White Boy
- Where the White Sambhur Roams
- Brave Island

### ஏனையவை
- Wild Ceylon
- Far-off things

## கவிதை நூல்கள்
- Leaves of the Jungle

## மருத்துவ நூல்கள்
- A Basis of Surgical Ward Work
- Framboesia Tropica
- Essentials of Surgery
# மிடில் கிளாஸ் மாதவன்



**மிடில் கிளாஸ் மாதவன்** (*Middle Class Madhavan*) 2001 இல் வெளியான காதல் மற்றும் நகைச்சுவை கலந்த ஓர் தமிழ்த் திரைப்படமாகும். டி. பி. கஜேந்திரன் இயக்கிய இத்திரைப்படத்தில் பிரபு, அபிராமி, வடிவேலு,விவேக், விசு, டெல்லி கணேஷ் போன்றோர் முன்னணி கதாபாத்திரத்தில் நடித்திருந்தனர். தினா இசையமைப்பில் கவிஞர் வாலி பாடல்களை எழுத வெளியான திரைப்படமாகும். இத்திரைப்படத்தின் வெற்றியை தொடர்ந்து இது தெலுங்கில் மறுஆக்கம் செய்யப்பட்டது.  

## நடிகர்கள்
- பிரபு - மாதவன்
- அபிராமி - அபிராமி
- வடிவேலு - குழந்தைவேலு
- விவேக் - மணிமாறன்
- விசு
- டெல்லி கணேஷ்
- ரேவதி சங்கரன்
- இராதிகா சௌத்ரி
- தாரிணி
- சியாம் கணேஷ்
- கண்ணையா - குழந்தைவேலுவின் அப்பாவாக
- சண்முகசுந்தரி - குழந்தைவேலுவின் அம்மாவாக
- காகா இராதாகிருஷ்ணன் - மணிமாறனின் தாத்தா
- ஜோதிலட்சுமி - மணிமாறனின் பாட்டி
- டி. பி. கஜேந்திரன் - அவராகவே (சிறப்புத் தோற்றம்)

## பாடல்கள்
| 1 | *என் சக்சஸ் தெரியாதா* | ஹரிணி |  |
| --- | --- | --- | --- |
| 2 | *அம்மா அம்மா* | ஸ்ரீநிவாஸ், ஹரிணி |  |
| 3 | *அம்மம்மா தாங்காது* | ஹரிஹரன், சுஜாதா |  |
| 4 | *பக்கம் நிக்கும் நிலா* | மனோ, அனுராதா ஸ்ரீராம், புஷ்பவனம் குப்புசாமி |  |
| 5 | *மாப்பிள்ளை ஒட்ட* | மலேசியா வாசுதேவன், ரேவதி சங்கரன், சுவர்ணலதா | } |
# பிரான்சுவா கௌட்டியே


**ஃபிரங்க்கோயிஸ் கௌட்டியர்** (François Gautier) 1959 ஆம் ஆண்டு பிரான்சில் பிறந்த எழுத்தாளர் மற்றும் பத்திரிக்கையாளர். தமது 19 ஆம் வயதில் இந்தியாவிற்கு வந்த இவர் இந்தியாவில் வசித்து இந்தியப்பெண்ணை மணந்தவர்.  

த நியூ இந்தியன் எக்ஸ்பிரஸ், அவுட்லுக், த பயனீர் முதலான பல பத்திரிக்கைகளில் எழுதி வருபவர்.. இந்து மக்களின் நலன்களுக்காக ஊடகங்களில் எழுதுபவர்.
# திருவெண்காடு சுவேதாரண்யேசுவரர் கோயில்


| புராண_பெயர் = ஆதிசிதம்பரம், திருவெண்காடு, சுவேதாரண்ய க்ஷேத்திரம்  
| தேவநாகரி =  
| சமசுகிருதம் =  
| ஆங்கிலம் =  
| மராத்தி =  
| வங்காளம் =  
| சீனம் =  
| மலாய் =  
| வரிவடிவம் =  

| ஊர் = திருவெண்காடு  
| மாவட்டம் =மயிலாடுதுறை  
| மாநிலம் = தமிழ்நாடு  
| நாடு =  

| மூலவர் = சுவேதாரண்யேஸ்வரர்  
| உற்சவர் =  
| தாயார் = பிரமவித்யாம்பிகை  
| உற்சவர்_தாயார் =  
| விருட்சம் = வடவால், கொன்றை, வில்வம்  
| தீர்த்தம் = முக்குளம் (சூரிய, சந்திர, அக்கினி தீர்த்தங்கள்)  
| ஆகமம் =  
| திருவிழாக்கள் =  

| பாடல்_வகை = தேவாரம், திருவாசகம்  
| பாடியவர்கள் = சம்பந்தர்,அப்பர், சுந்தரர், மாணிக்கவாசகர்  

| கட்டடக்கலை =  
| கோயில்கள் =  
| மலைகள் =  
| நினைவுச்சின்னங்கள் =  
| கல்வெட்டுகள் = புராதன தமிழ், கிரந்த மொழிக் கல்வெட்டுகள்  
- படிப்பில் மனம் ஈடுபடாத மாணவ மாணவிகள் இத்திருத்தல புதனைத் தரிசனம் செய்வது பரிகாரமாகக் கூறப்படுகின்றது.
# பிரம்மக் கமலம்



**பிரம்ம கமலம்** அல்லது **நிஷகாந்தி** (*Epiphyllum oxypetalum*) என்பது வருடத்திற்கு ஒரு முறை மட்டுமே இரவில் மலரக்கூடிய அபூர்வ வகை மலர் பூக்கக்கூடிய தாவரமாகும். இது கள்ளி இனத்தைச் சேர்ந்த செடியாகும். இதன் வெண்ணிறம் கொண்ட மலரானது, மூன்று விதமான இதழ்களைக் கொண்டு அழகாக இருக்கும். இந்த மலரானது பொதுவாக சூலை மாதத்தில் இரவில் மலர்ந்து சில மனிநேரங்களில் குவிந்துவிடும்.  

இத்தாவரம் தென் அமெரிக்காவின், மெக்சிக்கோ காடுகளைக் பிறப்பிடமாக கொண்டது. அங்கிருந்து இது உலகமெங்கும் பரவியுள்ளது. இது பரவிய இடங்களில் இதைச்சுற்றி உள்ளூர் தொன்மங்களும் முளைத்துள்ளன. இலங்கையில் இது சொர்க்கத்தின் பூ என்று அறியப்படுகிறது. புத்தருக்கு அஞ்சலி செலுத்த விண்ணுலகினர் மண்ணுலகில் பூவாக வருவதாக அவர்கள் கருதுகின்றனர். ஐரோப்பாவிலும், ஐக்கிய அமெரிக்காவிலும் பெத்லகேமின் நட்சத்திரம் என்று இது அறியப்படுகிறது. ஏசு பிறந்தபோது அவரைக் காண வந்த மூன்று அரசர்களுக்கு வழிகாட்டிய நட்சத்திரங்களின் குறியீடாக இதை அவர்கள் பார்க்கின்றனர்.  

இது தமிழ்நாட்டிலும் பரவலாக வளர்கிறது. இது கள்ளி இனத்தைச் சேர்ந்ததால் இதன் தண்டை வெட்டி வைத்தாலே இது வளரக்கூடிய தன்மை கொண்ட செடி ஆகும்.
# பொன்சி முறைமை


**பொன்சி முறைமை** (*Ponzi scheme*) ஓர் செயலர், தனிநபரோ அமைப்போ, தனது சேமிப்பாளர்களுக்கு தனது இலாபத்திலிருந்து இல்லாது, புதியதாக சேர்கின்ற சேமிப்பாளர்களின் பணத்தைக் கொண்டு, பணத்தைத் திருப்பும் மோசடியான முதலீட்டு முறையாகும். இத்தகைய பொன்சி இரக செயலர்கள் பொதுவாக புதிய சேமிப்பாளர்களை, குறைந்த காலத்தில் மிகவும் கூடுதலான அல்லது வழக்கத்திற்கு மீறியதாக, கூடுதல் முதலீட்டு ஆதாயம் தருவதாக தூண்டுவார்கள்.  

முதலில் சட்டத்திற்குட்பட்ட வணிகமாக துவங்கினாலும் திட்டம் எதிர்பார்த்த ஆதாயங்களைத் தரவியலாத நேரத்தில் பொன்சி முறையிலானதாக மோசடிக் கூறுகளுடன் மாறக்கூடும். துவக்கம் எப்படி இருப்பினும் கூடிய ஆதாயம் தர புதிய முதலீட்டாளர்களின் தொடர்ந்த பணவரவு தேவையாயிருக்கும்.  

1920களில் இத்தகைய முறையை பயன்படுத்திப் புகழ்பெற்ற சார்லசு பொன்சியின் பெயரில் இவ்வகை ஏமாற்று அறியப்படுகிறது. இத்தகைய கருத்துரு 1844இல் வெளியான சார்லஸ் டிக்கின்ஸ் புதினமான *மார்ட்டின் சூசுலெவிட்*டிலும் 1857 ஆண்டு புதினம் *லிட்டில் டோர்ரிட்*டிலும் விவரிக்கப்பட்டிருந்தாலும் நிஜ உலகில் பொன்சி தான் இவ்வாறு செயல்படுத்தி மிகப்பெரும் பணத்தை ஈட்டினார். பொன்சியின் திட்டத்தில் பன்னாட்டு அஞ்சல் சீட்டுக்களை தள்ளுபடியில் வாங்கி முகமதிப்பிற்கு விற்று இலாபம் ஈட்டுவதாக இருந்தது; ஆனால் விரைவிலேயே முதலீட்டாளர்களின் பணத்தைக் கொண்டு துவக்க கால முதலீட்டாளர்களுக்கு பணம் திருப்ப முனைந்தார்.  

## மேற்சான்றுகள்
# சேத்தக்


**சேத்தக் (Chetak)** (சேட்டக், சேடக்), மகாராணா பிரதாப் சிங்கின் போர்க்குதிரை. ஜூன் 21, 1576 அன்று நடைபெற்ற போரில் இக்குதிரையின் பங்கு மகத்தானது. இக்குதிரை கதியாவாரி எனும் வகையைச் சேர்ந்தது. அக்பரின் படைக்கு தலைமை தாங்கி ராஜபுத்திர மன்னன் ராஜா மான்சிங், மாவீரர் என்று தமது வீரத்திற்காகவும் நாட்டுப்பற்றிற்காகவும் வர்ணிக்கப்பட்ட மகாராணாவை எதிர்த்து ஹால்டிகாட் எனும் இடத்தில் போரிட்டதில் தோற்கடிக்கப்பட்ட மகாராணாவை, தான் படுகாயமுற்றபோதும் பகைவர்களிடம் சிக்காமல் தன் வாயில் கவ்வி எடுத்துக்கொண்டு வெகுதூரத்தில் உள்ள காட்டுக்கு கொண்டு வந்ததின் மூலம் அவ்வீரரின் மானத்தைக் காப்பாற்றியதற்காகப் புகழப்படும் போர்த்திறனில் சிறந்த குதிரை. இப்போரில் இக்குதிரை மரணமடைந்தது.  

இக்குதிரையை சிறப்பிக்கும்வண்ணம் இந்திய இராணுவத்தின் உலங்கு வானூர்திக்கு சேத்தக் உலங்கு வானூர்தி (*Chetak Helicopter*) என்ற பெயரை இந்திய அரசு வைத்துள்ளது.  
இக்குதிரை நீல நிறம் கொண்டதாக நாட்டார் வழக்காற்றுப்பாடல்களில் குறிப்பிடப்படுகின்றது.
# சகாரன்பூர் சட்டமன்றத் தொகுதி

::இதுவும் சகாரன்பூர் நகர் சட்டமன்றத் தொகுதியும் வெவ்வேறானவை.  
**சகாரன்பூர் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது சகாரன்பூர் பாராளுமன்றத் தொகுதிக்கு உட்பட்டது.  

## பகுதிகள்

இந்த தொகுதியில் புன்வர்க்கா, ஹரோரா கனுங்கோ வட்டங்களும், சகாரன்பூர் வட்டத்திலுள்ள சகாரன்பூர் கனுங்கோ வட்டத்துக்கு உட்பட்ட தரா அலி, பத்தான்பூர், மானக் மவூ, தாப்கி குஜ்ஜார், மேக் சப்பர், தாரா சிவபுரி ஆகிய பத்வார் வட்டங்களும் உள்ளன.
# தேவ்பந்து சட்டமன்றத் தொகுதி

**தேவ்பந்து சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது சகாரன்பூர் பாராளுமன்றத் தொகுதிக்கு உட்பட்டது.  

## பகுதிகள்
இந்த தொகுதியில் சகாரன்பூர் மாவட்டத்தின் தேவ்பந்து வட்டத்துக்கு உட்பட்ட தேவ்பந்து, பைலா, தல்ஹேரி புஜுர்க் ஆகிய கனுங்கோ வட்டங்கள், தேவ்பந்து நகராட்சி ஆகியன உள்ளன.
# ராம்பூர் மனிஹாரான் சட்டமன்றத் தொகுதி

::ராம்பூர் சட்டமன்றத் தொகுதி, ராம்பூர் காஸ் சட்டமன்றத் தொகுதி, ராம்பூர் கர்கானா சட்டமன்றத் தொகுதி ஆகிய தொகுதிகளுடன் குழப்பிக் கொள்ளாதீர்.  

**ராம்பூர் மனிஹாரான் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது சகாரன்பூர் பாராளுமன்றத் தொகுதிக்கு உட்பட்டது. இது தலித்துகளுக்கு ஒதுக்கப்பட்ட தொகுதி.  

## பகுதிகள்
இந்த தொகுதியில் சகாரன்பூர் மாவட்டத்தில் உள்ள கீழ்க்காணும் பகுதிகள் உள்ளன.  
- தேவ்பந்து வட்டத்தில் உள்ள நகல், ராம்பூர் ஆகிய கனுங்கோ வட்டங்கள், ராம்பூர் மனிஹாரான் நகராட்சி
- சகாரன்பூர் வட்டத்தில் உள்ள சகாரன்பூர் கனுங்கோ வட்டத்துக்கு உட்பட்ட லந்தோரா குஜ்ஜார், கங்கர் கூய், சப்தல்பூர் சிவதாஸ்பூர், சித் பானா, கபாசா, லக்னவுர், தாப்கி ஜுன்னார்தார், ஹசன்பூர் பலஸ்வா, நல்ஹேடா குஜ்ஜார், சகஜ்வா, பீட்டியா, மால்ஹிபூர், சுனேதி கடா, முபாரக்பூர், சேக்புரா கதீம் ஆகிய பத்வார் வட்டங்கள்.
# நகுட் சட்டமன்றத் தொகுதி

**நகுட் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது கைரானா பாராளுமன்றத் தொகுதிக்கு உட்பட்டது.  

## பகுதிகள்

இந்த தொகுதியில் சகாரன்பூர் மாவட்டத்தில் உள்ள நகுட் வட்டத்துக்கு உட்பட்ட நகுட், சர்சவா, சுல்தான்பூர் ஆகிய கனுங்கோ வட்டங்களும், சர்சவா நகராட்சி, நகுட் நகராட்சி, சில்கனா சுல்தான்பூர் நகராட்சி ஆகியனவும் உள்ளன.
# கங்கோஹ் சட்டமன்றத் தொகுதி

**கங்கோஹ் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது கைரானா பாராளுமன்றத் தொகுதிக்கு உட்பட்டது.  

## பகுதிகள்

இந்த தொகுதியில் சகாரன்பூர் மாவட்டத்துக்கு உட்பட்ட தேவ்பந்து வட்டத்தில் உள்ள அம்பேத்தா, கங்கோஹ் ஆகிய வட்டங்களும், அம்பேத்தா, தித்ரோன், கங்கோஹ், நனவுதா ஆகிய நகராட்சிகளும் உள்ளன.
# புட்டானா சட்டமன்றத் தொகுதி

**புட்டானா சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது முசாபர் நகர் பாராளுமன்றத் தொகுதிக்கு உட்பட்டது.  

## பகுதிகள்

இந்த தொகுதியில் முசாபர்நகர் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.  
- புடானா வட்டம் (நலா, தஹர்பூர் பபிசா, கனியன், சல்பா, சுன்னா ஆகிய பத்வார் வட்டங்களைத் தவிர்த்த ஏனைய பகுதிகள் அனைத்தும்)
# பிரான்சு உருசா

**பிரான்சு உருசா** (பிறப்பு பூடபெசுத்து 14 அக்டோபர் 1957) ஓர் அங்கேரிய இந்தியவியல் ஆய்வாளரும் மெய்யியலாளரும் பேராசிரியரும் ஆவார்.  

இவர் ஃபசேகாசு மிஃகலி உயர்நிலைப் பள்ளியில் கணிதத்தில் சிறப்பாகத் தேர்ச்சி பெற்றார். இவர் இயோத்துவோசு இலோராண்டு பல்கலைக்கழகத்தில் (ELTE) இந்தியவியல் மெய்யியல் துறையில் 1982 இல் பட்டம் பெற்றார். இந்துமதம், புத்தமதம் பற்றிய துறைகளில் சிறப்புத் தேர்ச்சி பெற்றார். கியேட்டு புத்தக் கல்லூரியில் (Gate of Buddhist College) 1994 முதல் 2009 வரை கற்பித்து வந்தார். 2007 முதல் 2009 வரை தலைவராக (Rector) இருந்தார். இந்திய மொழிகள் பற்றியும், கிரேக்க-இந்திய மெய்யியல் தொடர்புகள் பற்றியும் ஆய்வுகள் செய்துள்ளார். இந்திய-ஐரோப்பிய மொழிகளில் திராவிடமொழிகளின் தாக்கத்தைப் பற்றி ஆய்வுகள் செய்துள்ளார்
# வார்ப்புரு:நுட்பப் பதக்கம்

| **}** | }<noinclude> |
| --- | --- |
இப்பதக்கம் நுட்பரீதியாக விக்கிப்பீடியாவில் பங்களிப்பவர்களுக்கு வழங்கப்படும் பதக்கமாகும்.  

வடிவமைத்தவர் - ஸ்ரீகர்சன்.  

இப்பதக்கத்துடன் அளிப்பவரின் கையெழுத்து தானாக உள்ளிடப்படும்.  
### அளபுருக்கள்
- **px** (default: 150)
- **** (default: #00FF00)
- **color**: background color (default: #122317)
- **font-color** (default: #00FF00)
- **cursor**: set this to to remove that blinking object (<span>_</span>)

</noinclude>
# சர்தாவல் சட்டமன்றத் தொகுதி

**சர்தாவல் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது முசாபர் நகர் பாராளுமன்றத் தொகுதிக்கு உட்பட்டது.  

## பகுதிகள்

இந்த தொகுதியில் முசாபர்நகர் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.  
- முசாபர்நகர் வட்டத்துக்கு உட்பட்ட பக்ரா, சர்தாவல் ஆகிய கனுங்கோ வட்டங்கள்
- முசாபர்நகர் வட்டத்துக்கு உட்பட்ட குக்ரா கனுங்கோ வட்டத்தின் நரா, ஜரவுடா, பஹதர்பூர், லச்சேடா, சுஜ்ரு, பிகாரி, ஹர்சவுலி, தவ்லி, சிம்லி, வஹலனா, நிர்மன, பர்வலா ஆகிய பத்வார் வட்டங்கள்
- முசாபர்நகர் வட்டத்துக்கு சர்தாவல் நகராட்சி
# நகினா சட்டமன்றத் தொகுதி

**நகினா சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது நகினா பாராளுமன்றத் தொகுதிக்கு உட்பட்டது. இது தலித்துகளுக்கு ஒதுக்கப்பட்டுள்ளது.  

## பகுதிகள்

இந்த தொகுதியில் பிஜ்னோர் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.  
- நசீபாபாத் வட்டத்தில் உள்ள அக்பராபாத், கிரத்பூர் ஆகிய கனுங்கோ வட்டங்கள்
- நகினா வட்டத்தில் உள்ள நகினா கனுங்கோ வட்டம், நகினா எம்.பி

(கனுங்கோ வட்டம் என்பது வட்டத்தின் உட்பிரிவாகும்.)  

## சட்டமன்ற உறுப்பினர்
இந்த தொகுதியில் இருந்து உத்தரப் பிரதேச சட்டமன்றத்திற்கு ஒருவர் தேர்ந்தெடுக்கப்படுவார்.  
- உத்தரப் பிரதேசத்தின் பதினாறாவது சட்டமன்றத்தில், இந்த தொகுதியை மனோஜ் குமார் பாரஸ் முன்னிறுத்துகிறார்.
# தேர்டு கிளாஸ் டிக்கெட்



**தேர்டு-கிளாஸ் டிக்கெட்** (Third-class Ticket), ஹீதர் வுட் எனும் ஆசிரியரால் எழுதப்பட்ட ஆங்கில மொழி நூல். ஒரு வங்காள கிராமத்தைச் சேர்ந்த 44 பேர் கொண்ட குழு ஒன்று அறிவைப் பெறுவதற்காகவே இந்தியாவை சுற்றிப்பார்க்க ரயிலில் மேற்கொண்ட பயணத்தைப் பற்றிய தனித்தன்மை கொண்ட நூலாகக் குறிப்பிடப்படுகின்றது. இது உண்மையாகவே நடந்த நிகழ்ச்சி என்று குறிப்பிடப்படுகின்றது. இந் நூலை இதனை அற்புதமான நூல் என்று இதனை குறிப்பிடுகின்றார்.  

கல்கத்தா, காசி, சாரநாத், லக்னோ, ஹரித்துவார், டெல்லி, ஆக்ரா, ஜான்சி, குஜராத், அஜ்மீர், ஜெய்ப்பூர், பம்பாய், ஹைதரபாத், மைசூர், ஊட்டி, கோயம்புத்தூர், கொச்சி, கன்னியாகுமரி, மதுரை, ராமேசுவரம், மகாபலிபுரம், பூரி, கொனார்க், டார்ஜிலிங், காங்டாக், கல்கத்தா என ரயிலில் சுற்றி வரும் வங்காள கிராமத்தினரின் அனுபவங்களின் பதிவாகவும் அவர்களுக்கு எழும் வித்தியாசமான சிந்திக்க வைக்கும் கேள்விகளின் பதிவாகவும் அறியப்படுகின்றது.